Social / Events | Guthrie & Theron Attorneys
Category Archives: Social / Events
Guthrie & Theron Prokureurs Caledon verhuis en word 120 jaar oud
Sedert die aanbreek van 2016 was daar groot bedrywigheid en heelwat nuwe verwikkelinge by Guthrie &Theron Prokureurs, Caledon.
Onlangs het hulle kantore verskuif na hulle nuwe gebou te Hoopstraat 19, net onder Victoria Mall en langs Heidehof Tehuis vir bejaardes.
Verder het hierdie prokureursfirma nou uitgebrei en bied hulle ook nou die dienste van hul nuwe eiendomsagentskapkantoor op dieselfde perseel aan.
Guthrie & Theron Prokureurs vier ook hierdie jaar met trots hul 120ste verjaardag. Hierdie regsfirma is gestig in 1896 en was sedertdien intrinsiek deel van die geskiedenis van Caledon. Na al die jare van deel wees in die lief en leed van baie van die inwoners van Caledon deur opstel testamente, boedels, oordragte van eiendomme en hofwerk, is hierdie regsfirma nog steeds dinamies bedrywig om daagliks kliënte te voorsien van die regshulp wat hul belange op die hart dra.
This entry was posted in Social / Events on April 8, 2016 by Guthrietheron.
Guthrie en Theron verhuis!
Guthrie en Theron, Kleinmond gaan na byna twee dekades na 'n nuwe gebou aan die einde van Augustus 2013, verhuis.
Die formidabele regsgroep het reeds sedert 1896 sy wortels in die Overberg distrik geskiet. Twee swaers, Frank Guthrie, 'n Skot, en Charlie Theron, 'n boer van die Caledon distrik was eertydse die stigters en is Guthrie en Theron sedertdien alombekend vir alle Overbergers van die streek.
Deur die jare het die firma gevestig en bekendheid, getrouheid en lojale ondersteuning by sy kliënte verwerf. Die eertydse kliënte se nasate (en die se nasate) is nog steeds getroue kliënte van Guthrie en Theron en is dit op sigself 'n riem onder die hart vir die firma en sy vennote.
Die firma het tans takke te Kleinmond, Hermanus, Caledon, Gansbaai en Riviersonderend en word beman deur tien gekwalifiseerde prokureurs.
Gedurende Junie 1995 het Guthrie & Theron se Kleinmond-tak sy deure geopen en sedert Oktober 2003 het André du Toit (junior) die leisels oorgeneem van 'n eertydse vennoot. Die kantoor self dien getrou die dorp en omgewing in allerlei regsaspekte, wat strek van invorderings, egskeidings, onderhoudsaangeleenthede, uitsettings, ander ingewikkelder litigasie; hetsy in die Landdroshof of Hoë Hof, strafsake, aktes (registrasie van oordragte en verbande), boedelbeplanning, boedelbereddering, asook die opstel van testamente.
Die kantore te Kleinmond het die afgelope jare sodanig gegroei dat nog 'n gekwalifiseerde prokureur, Marí Müller, onlangs aangestel is. Haar spesialiteitsvelde is algemene litigasie, familiereg (egskeiding- en onderhoudsaangeleenthede); asook skuldhersiening. Afwagtend op haar registrasiesertifikate sal sy ook binnekort as Skuldberader kan optree.
Mnr. André du Toit (vennoot), word bygestaan deur n kandidaatprokureur, Charmé du Toit. Beide is verantwoordelik vir die aktesafdeling (registrasie van oordragte en verbande) en die bereddering van boedels. In die gees van diening van die gemeenskap is daar dan ook goedgedink om gratis testamente vir kliënte op te stel as 'n blyk van waardering vir getroue en lojale ondersteuning.
Eerskomende Vrydag, 30 Augustus 2013, sal die kantore vir die "GROOT TREK" na Hoofweg 10, Kleinmond (skuins oorkant die pad van die 'ou" gebou) gesluit wees. Die kantore heropen op Maandag, 2 September 2013 amptelik weer. Let daarop dat die firma se fisiese adres al is wat verander. Die kontakbesonderhede, naamlik die telefoonnommer, (028 271 3031), die faksimilee nommer(028 271 3033) en bestaande e-posadresse sal voortaan onveranderd bly.
Kom deel gerus in die opwinding en besoek die firma by hulle "nuwe tuiste" vir 'n koppie koffie. Die deure is altyd oop vir 'n ieder en elk !!!
This entry was posted in Social / Events and tagged Kleinmond, verhuis on August 30, 2013 by Guthrietheron.